Tore Nysæther (skuespiller)

Tore Nysæther (født 1955) er en norsk skuespiller, dramatiker, tekstforfatter og instruktør.  Nysæther var engasjert ved Riksteatret 1983–1986 og deretter ved Den Nationale Scene (DNS), hvor han blant annet fremførte forestillingen Barrabas etter Pär Lagerkvists roman. 

Siden 2000 har han blant annet medvirket i produksjoner ved Nordland Teater og Riksteatret, og skrevet og regissert en rekke revyer, kabareter og forestillinger, samt gjendiktet Jacques Brel, Conor McPherson med flere.

Nysæther har også samarbeidet med Kvinner på randen og folkemusikkgruppen Fjøgl. Han har skrevet, regissert og vært scenografiansvarlig for Nordic Tenors forestillingen Nytt Show i 2009, der ett nummer ble nominert som Årets nummer i Komiprisen 2010. Han skrev teksten til forestillingen Veggen, med musikk av Karoline Krüger, som vant Heddaprisen for beste barneforestilling 2012. Nysæther gjendiktet og dramatiserte forestillingen Rockeulven for Den Nationale Scene i Bergen sammen med Solrun Toft Iversen. Han skrev bestillingsverket På Geitevis til Førdefestivalen 2018, sammen med Jorun Marie Kvernberg. Han skrev og regisserte også forestillingen All of Me med Kim Fairchild, med gjestespill blant annet på Det Norske Teatret (2019) og Trøndelag Teater i 2020. Nysæther har hatt langvarige samarbeider med Dei nye Tenorane med Steffen Horn og med bergensgruppen Ausekarane. Haraball i Naustet ble av Bergens Tidendes lesere kåret til Bergens beste forestilling i 2010.

 Diskografi  
 Karoline Krüger: Vondt når jeg leser (1993)
 Karoline Krüger: Fuglehjerte (1993)
 Ivar Medaas: Kjære Bruvik (1994)
 Karoline Krüger: Sirkeldans (1999)
 Ivar Medaas: 50 beste (2001)
 Lava: Alibi (2005)
 Olav Stedje: Livstegn (2006)
 Olav Stedje: I levande live (2009)
 Lava: Symphonic Journey (2009)
 Nordic Tenors: Hope in a Hanging Snore (2010)
 Egil Eldøen: Loutro Bay (2010)
 Egil Eldøen: The Best of Me (2010)
 Hordaland Teater med musikk av Karoline Krüger: Veggen (2011)
 Myrna Braza: Story of I (2016)
 Rune Larsen: Blå glede (2016)
 Rune Larsen: Barnet mitt (2017)
 Rune Larsen & Anne Veddeng: Heartbeat (2018)

 Referanser 

 Eksterne lenker 



Kategori:Norske skuespillere
Kategori:Norske forfattere
Kategori:Norske regissører